Diari Oficial de la Generalitat Valenciana


Sumari del DOGV 1939, del 08-01-1993 (1993/826828)

ORDRE de 29 de desembre de 1992, de la Conselleria de Cultura, Educació i Ciència, per la qual estableix el procediment que cal seguir per a sol.licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació o modificació d'aquests.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/12/29/(1)/dof/vci/html**

### Dades del document

Número de DOGV
:   1939

Data del DOGV
:   08-01-1993

Secció del DOGV
:   DISPOSICIONS GENERALS

Número del document
:   1993/826828


Data del document
:   29-12-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 29 de desembre de 1992, de la Conselleria de Cultura, Educació i Ciència, per la qual estableix el procediment que cal seguir per a sol.licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació o modificació d'aquests.  
La Llei Orgànica 8/1985, de 3 de juliol, reguladora del dret a l?educació, preveu en el seu articulat la coexistència d'una xarxa dual de centres docents, distingint-hi, d'una banda, els centres privats que funcionen en règim de mercat, mitjançant un preu, i de l'altra, el centres finançats amb fons públics, que comprenen els centres privats concertats i els centres de titularitat pública.  
Aquesta ordre va dirigida als centres privats que vulguen acollir-se al règim de concerts educatius, fent-hi referència tant a aquells centres que ja han estat acollits, com aquells que pretenen incorporar-s'hi.  
Atés que el termini de vigència de. quatre anys establert per l?Ordre de 27 de desembre de 1988, de la Conselleria de Cultura, Educació i Ciència, per la qual dicta instruccions sobre concerts educatius a la Comunitat Valenciana, conclou en acabar aquest curs acadèmic 1992/1993, es fa necessari fixar-ne les instruccions de procediment per al nou període que s'inicia. Instruccions que, si bé en gran part, són semblants a les anteriors, intenten introduir-hi modificacions d'acord amb l'experiència adquirida, i també preveure les novetats que, quant al sistema educatiu, ha comportat la publicació de la Llei Orgànica d'Ordenació General del Sistema Educatiu i les normes que la despleguen, tot això dins del que preceptua l?esmentada llei orgànica reguladora del dret a l?educació i el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius.  
Finalment, en l'àmbit de regulació d'aquesta Ordre també s'estableix el procediment de modificació de concerts que s'hi subscriguen. Aquesta possibilitat es reconeguda mitjançant l'esmentat Reglament de Normes Bàsiques sobre Concerts Educatius, tant a la titularitat del centre com a l'administració, segons les alteracions que es produesquen en els centres.  
Per raó de tot això, d'acord amb el que preveu l'article 7 del Reial Decret 2377/1985, de 18 de desembre i fent ús de les atribucions que m'han estat conferides per la Llei de Govern Valencià,  
ORDENE  
I. DE LA RENOVACIO DELS CONCERTS EDUCATIUS  
Primer  
Els centres docents privats que, d'acord amb el que preveu la llei orgànica reguladora del dret a l?educació i el Reglament de Normes Bàsiques sobre Concerts Educatius, vulguen renovar el concert educatiu que actualment tenen subscrit amb l'administració educativa, ho hauran de sol·licitar a la Conselleria de Cultura, Educació i Ciència.  
Els concerts educatius actualment vigents, subscrits per centres que no sol·liciten la renovació en el termini assenyalat, o que aquesta siga denegada, s'extingiran automàticament en finalitzar aquest curs acadèmic 1992/1993.  
Segon  
Els concerts educatius s'hauran de renovar quan el centre posseesca l'autorització definitiva -o, si escau, la classificació definitiva -, complesca els requisits que en determinaren l'aprovació i hi haja consignacions pressupostàries suficients.  
En cas de no haver-hi suficient quantia pressupostada per tal d'atendre totes les sol·licituds, s'hi aplicaran els criteris de preferència a què es refereix l'article 48.3 de la Llei Orgànica 8/1985, de 3 de juliol.  
Tercer  
Les sol·licituds s'hauran de presentar davant la direcció territorial de Cultura i Educació en l?àmbit territorial de la qual es troben situats els centres docents, en el termini que estableix l'article 42 del Reglament de Normes Bàsiques sobres Concerts Educatius.  
Les sol·licituds les hauran de subscriure les persones que figuren en el Registre de Centres Docents de la Comunitat Valenciana com a titulars dels respectius centres docents. En el cas de persones jurídiques, la sol·licitud haurà de ser firmada per qui n'ostente la representació, degudament acreditada.  
En la sol·licitud caldrà indicar si es vol renovar un concert de règim general per als ensenyaments obligatoris d'Educació Primària/Educació General Bàsica, per als d'Educació Especial o per als de Formació Professional de primer grau, o un concert en règim singular per als ensenyaments no obligatoris d'Educació Infantil/Pre-escolar, per als de Batxillerat Unificat Polivalent i, si escau, el Curs d'Orientació Universitària, o per als de Formació Professional de segon grau.  
Les esmentades sol·licituds hauran d'ajustar-se als models que s'inclouen com a annex a aquesta ordre, i s'hi indicarà aquelles dades que es referesquen a la situació dels centres sol·licitants, com ara: titularitat, tipus d'autorització i/o classificació, nombre d'unitats en funcionament en el curs escolar vigent, i nombre d'unitats que se sol·liciten per al crus escolar 1993-1994. Juntament a la sol·licitud s'hauran d'adjuntar els documents següents, i quedaran exclosos de la presentació de la memòria els centres que sol·liciten renovar un concert en règim singular per als ensenyaments no obligatoris:  
a) Una breu memòria explicativa sobre les circumstàncies que donen preferència per a acollir-se al règim de concerts educatius, redactades en els termes que s'indiquen en l'article 21 del Reglament de Normes Bàsiques sobre Concerts Educatius.  
b) Documentació acreditativa del tipus d'autorització i/o classificació de què disposa el centre, i del nombre d'unitats que hi té autoritzades.  
c) Si el titular del centre és una cooperativa, s'haurà d'adjuntar una còpia dels estatuts pels quals es regeix, només si els esmentats estatuts haguessen sofert cap variació des de l?última renovació de concerts.  
Quart  
Els directors territorials de Cultura i Educació corresponents, després de la verificació de les dades incloses en la sol·licitud i els documents que l'acompanyen, i una vegada sol·licitat, de conformitat amb el que disposa la llei que regula el procediment administratiu, l'esmena de les deficiències que hagen estat observades, demanaran informe de la Inspecció Educativa, el qual quedarà unit a l'expedient. Aquest informe haurà del contenir les dades d'identificació del centre, informació de la situació d'escolarització del centre concret, així com de la resta de centres finançats amb fons públics de la localitat o zona, experiències pedagògiques realitzades, activitats i serveis complementaris, sobretot pel que fa al nombre d'alumnes usuaris del transport escolar, instal·lacions del centre, assenyalar si el centre ha estat objecte d'advertència i també de totes aquelles dades que s'hi consideren interessants per a la valoració adequada de la sol·licitud.  
Una vegada evacuats els informes de la Inspecció Educativa, els directors territorials de Cultura i Educació elevaran els expedients abans de l'1 de març de 1993, juntament amb el seu propi informe, a la Direcció General de Centres Docents, la qual alhora emetrà informe sobre la sol·licitud i en formularà davant el Conseller de Cultura, Educació i Ciència, la proposta d'aprovació o denegació de la renovació, després de l'audiència prèvia a l?interessat, si escau.  
Els directors territorials podran, en el moment d'emetre informe o en qualsevol altre moment posterior, però sempre abans de donar audiència a l?interessat, si aquesta escau, fer constar-hi aquelles circumstàncies que consideren d'interés per a la correcta resolució de la sol·licitud.  
L'aprovació o denegació de la renovació dels concerts tindrà lloc abans del 15 d'abril de 1993. L'esmentada resolució es notificarà als interessats i es publicarà en el Diari Oficial de la Generalitat Valenciana.  
Cinqué  
La denegació de la renovació haurà de ser motivada i, si escau, podrà acordar-se amb el titular la pròrroga del concert per un any només, sempre que el centre cobresca necessitats urgents d'escolarització que no hi puguen ser ateses d'altra manera.  
Sisè  
La renovació dels concerts s'acordarà tenint en compte, sia a instància de part, sia d'ofici, les variacions que s'hagen pogut produir en els centres per raó d'alteració del nombre d'unitats o per altres circumstàncies individualitzades, la qual cosa podrà implicar que els concerts es renoven a causa d'igual, major o menor nombre d'unitats que el centre tingués concertat durant el curs 1992/1993.  
En cap cas el nombre d'unitats concertades serà superior al sol·licitat pel titular del centre. Quan per les raons assenyalades en el paràgraf anterior les unitats per a les quals s'hi vaja a renovar el concert educatiu siga inferior a les sol·licitades per la titularitat es concedirà termini d'audiència.  
Setè  
Els concerts la renovació dels quals s'hi acorda tindran una durada de quatre anys, a partir del curs acadèmic 1993/1994, i es formalitzaran abans del 15 de maig de 1993, en el corresponent document administratiu, d'acord amb el que preveu l'article 25 del Reglament de Normes Bàsiques sobre Concerts Educatius, això sense perjudici de les modificacions que s'hi poguessen acordar o que es determinen per la implantació de la nova ordenació del sistema educatiu segons el calendari establert.  
Quant a la duració del concert quedaran exceptuats els centres que impartesquen ensenyaments l'extinció dels quals estiga prevista abans de l'acabament de l'esmentat període de quatre anys, d'acord amb el calendari d'implantació de la nova ordenació del sistema educatiu.  
II. DE LA PRORROGA DELS CONCERTS EDUCATIUS  
Vuité  
Els centres docents privats amb autorització i/o classificació provisional o condicionada que, en virtut d'allò establert en l?ordre que es dicta cada any per a prorrogar els concerts educatius i acordar la subscripció de concerts la vigència dels quals dura exclusivament un curs escolar, hagen subscrit aquest tipus de concert educatiu i no hagen obtingut l'autorització i/o classificació definitiva, podran sol·licitar la pròrroga del concert educatiu per un any més.  
Aquests centres hauran de sol·licitar-ne la pròrroga durant el mes de gener de l'any en què finalitze la vigència del concert que hagen subscrit.  
El procediment que cal seguir en la tramitació de les sol·licituds de renovació i que està regulat en l?epígraf 1, apartats de l'1 al 7 d'aquesta ordre.  
Els concerts subscrits amb centres que tinguen autorització i/ classificació provisional o condicionada només podran prorrogar-se, quan hi haja necessitats urgents d'escolarització que no puguen atendre's de cap altra manera, d'acord amb el límit emporal fixat en el Reial Decret 986/991, pel qual s'aprova el calendari d'implantació de la nova ordenació del sistema educatiu.  
La formalització dels concerts educatius la pròrroga dels quals siga acordada es farà en els models de documents administratius corresponents.  
Nové  
D'acord amb la disposició transitòria cinquena, punt 5, del Reial Decret 1004/1991, de 14 de juny, pel qual s'estableixen els requisits mínims del centres que imparteixen ensenyaments de règim general no universitaris, els centres d'Educació Primària als quals se'ls prorrogue el concert podran proposar a l'administració el cessament progressiu de les seves activitats. I això, sempre que es comprometen a:  
a) no admetre alumnes en els cursos inicials de l?Educació Primària a partir del curs 94709 i mantinguen escolaritzats l'alumnat matriculat en el centre en el curs anterior;  
b) cessar definitivament en les seues activitats, com a data límit, abans de l'acabament del curs escolar 1999/2000;  
c) i sol·licitar, any rere any, la prorroga del concert amb reducció progressiva del nombre d'unitats concertades i el manteniment de només les unitats que escolaritzen, almenys, tretze alumnes, sense perjudici dels agrupaments d'unitats d'un mateix cicle que, a la vista de les dades d'escolarització, foren necessaris.  
L'administració n'autoritzarà el cessament progressiu, quan les necessitats d'escolarització dels centres que ho sol·liciten no puguen ser ateses de cap altra manera.  
Els centres que no s'aculguen al que s'estableix en aquest apartat, o el cessament progressiu dels quals no siga acordat per l'Administració, deixaran de tenir la condició de centres autoritzats a l'acabament del curs 94389.  
III. DE LA INCORPORACIO AL REGIM DE CONCERTS EDUCATIUS  
III.A. Dels centres privats ja existents  
Deu  
Els centres docents privats que impartesquen ensenyaments obligatoris i que, no sent de nova creació i havent obtingut l'autorització de funcionament com a mínim cinc anys abans, vulguen incorporar-se al règim de concerts educatius, ho hauran de sol·licitar a la Conselleria de Cultura, Educació i Ciència durant el mes de gener anterior al començament del curs en què vulguen incorporar-se. Independentment del curs en què comence a tenir vigència el concert educatiu, la seua durada no serà superior a l'acabament del curs acadèmic 1996-97, sense perjudici de la seua renovació en els termes previstos en el Reglament de Normes Bàsiques sobre Concerts Educatius.  
Aquests centres hauran d'aportar, juntament a la sol·licitud la documentació exigida en l'apartat tercer d'aquesta ordre.  
En el supòsit que el centre haja iniciat la seua activitat però no en tinga autorització administrativa durant un mínim de 5 anys, haurà d'aportar, a més a més del que s'estableix en aquest apartat, la documentació que justifique que va complir allò previst en l'article 28 del Reglament de Normes Bàsiques sobre Concerts Educatius.  
Onze  
Tindran preferència per a acollir-se al règim de concerts els centres a què es refereix l'article 48.3 de la Llei Orgànica 8/1995, de 3 de juliol, i, en igualtat de condicions, aquells centres que, en règim de cooperativa, porten a cap alguna o algunes de les finalitats previstes en l'esmentat article.  
Dotze  
La sol·licitud acompanyada per la documentació referida en el punt tercer, s'haurà de presentar davant la direcció territorial de Cultura i Educació de l?àmbit territorial del centre i ajustar-se als models inclosos en l'annex d'aquesta ordre.  
Les sol·licituds les hauran de subscriure els qui figuren en el Registre de Centres Docents de la Comunitat Valenciana com a titulars i, en cas que la titularitat corresponga a una persona jurídica, la sol·licitud haurà de signar-la qui detinga la representació legal d'aquesta i així ho acredite. Els centres en règim de cooperativa caldrà que hi annexen a més una declaració jurada firmada pel representant, on manifesten que els estatuts no contenen clàusules que impedesquen el compliment de les obligacions pròpies dels centres acollits al règim de concerts educatius. A aquesta declaració s'haurà d'afegir una còpia dels estatuts de la cooperativa.  
Tretze  
Els directors territorials de Cultura i Educació, després de la verificació de les dades contingudes en aquesta i en la documentació adjunta i, si escau, de l?esmena de les deficiències per part del titular, sol·licitaran un informe de la Inspecció educativa que preveurà, entre d'altres aspectes que es considera convenients, allò que assenyala l'apartat quart d'aquesta ordre.  
Catorze  
Els directors territorials de Cultura i Educació elevaran totes aquestes actuacions, juntament amb el corresponent informe, a la Direcció General de Centres Docents abans de l'1 de març, la qual n'emetrà informe i, després de l'audiència prèvia a la persona interessada, si escau, formularà la corresponent proposta davant el Conseller de Cultura, Educació i Ciència.  
L'aprovació o denegació de les sol·licituds d'incorporació al règim de concerts s'efectuarà abans del 15 d'abril de l'any corresponent, es notificarà als interessats, i tot seguit es procedirà a la publicació en el Diari Oficial de la Generalitat Valenciana.  
La formalització de nous concerts educatius es realitzarà en el corresponent document administratiu, d'acord amb el que assenyala l'article 25 del Reglament de Normes Bàsiques sobre Concerts Educatius.  
III.B. Dels centres de nova creació  
Quinze  
Els titulars promotors de centres privats de nova creació que d'ara endavant impartiran els ensenyaments obligatoris i vulguen accedir, al seu moment, al règim de concerts educatius, hauran de reflectir en la sol·licitud d'inici de l?expedient d'autorització, a més de totes les dades establertes amb caràcter general, la manifestació expressa de la voluntat d'acollir-se al règim de concerts.  
La direcció territorial corresponent, després de la verificació i comprovació de les dades, haurà d'elevar a la Direcció General de Centres Docents, juntament amb la sol·licitud d'obertura i funcionament, l?informe sobre la concurrència en el centre de les circumstàncies previstes en l'article 48.3 de la Llei Orgànica 8/1985, de 3 de juliol, reguladora del dret a l?educació, i podrà sol·licitar-hi alhora, informe de la Inspecció Educativa.  
Setze  
Vista la documentació enviada, la Direcció General de Centres Docents resoldrà si escau subscriure el conveni previst en la disposició addicional cinquena de la llei orgànica reguladora del dret a l?educació i en el capítol II del títol II del 'Reglament de Normes Bàsiques sobre Concerts Educatius. Aquesta resolució serà notificada al titular del centre, el qual en el termini de quinze dies proposarà a la Conselleria de Cultura, Educació i Ciència un conveni en el qual s'especificarà:  
a) Curs acadèmic a l?inici del qual està prevista la posada en funcionament del centre, que haurà de ser en tot cas posterior a la data de concessió de l'autorització.  
b) Data d'inici de l?execució del concert i forma d'ampliació progressiva d'aquest.  
c) Procediment per a la designació del director, que tindrà caràcter provisional fins a la constitució del consell escolar i que recaurà sobre un professor del centre d'acreditada experiència docent.  
d) Sistema de provisió del professorat, d'acord amb els principis de publicitat, mèrit i capacitat.  
e) Condicions i data per a la constitució del consell escolar.  
Disset  
Sobre la proposta de conveni, n'emetrà informe la Direcció General de Centres Docents i si hi hagués acord amb allò proposat, s'elevarà al Conseller de Cultura, Educació i Ciència per a l'aprovació. En el termini de 20 dies des de l'aprovació del conveni, aquest es formalitzarà amb el corresponent document administratiu, que serà subscrit pel titular promotor del centre i el director territorial escaient.  
Divuit  
En cas de no haver-hi acord sobre el conveni proposat, la Direcció General de Centres Docents notificarà a l?interessat les raons de les discrepàncies, a fi que en el termini de deu dies es puga formular una nova proposta de conveni, i, en cas de persistir les raons del desacord se'n formularà proposta denegatòria davant el Conseller de Cultura, Educació i Ciència.  
Dinou  
El conveni s'extingirà en cas que al centre se li denegue, al centre, l'autorització de funcionament.  
En cas d'incompliment del contingut del conveni per part del titular promotor, després de la incoació prèvia de l?expedient, l?òrgan que n'acordà l'aprovació procedirà a la resolució d'aquest.  
Vint  
Una vegada obtinguda l'autorització de funcionament del centre, s'haurà de formalitzar el concert educatiu en el document administratiu corresponent d'acord amb el procediment aplicable, i es procedirà a la notificació de la resolució de la titularitat del centre així com a la publicació en el Diari Oficial de la Generalitat Valenciana.  
Vint-i-un  
El promotor, en el supòsit que forà denegada la subscripció del conveni podrà prosseguir la tramitació de l'expedient d'autorització, segons el que hi preveu la norma que regula el procediment d'autorització de centres docents. Així mateix, una vegada obtinguda l'autorització, podrà sol·licitar-ne la incorporació al règim de concerts d'acord amb que disposa aquesta ordre per als centres docents ja existents, sense que haja transcorregut el termini de cinc anys que exigeix la disposició addicional cinquena de la llei orgànica reguladora del dret a l'educació per a aquells centres de nova creació que, en el moment d'iniciar-se el procediment d'autorització administrativa no haguessen sol·licitat l'accés al règim de concerts.  
IV. DE LA MODIFICACIO DELS CONCERTS EDUCATIUS  
Vint-i-dos  
Abans de l?inici de cada curs acadèmic, les variacions que es puguen produir en els centres concertats per alteració del nombre d'unitats o per altres circumstàncies individualitzades caldrà que siguen autoritzades prèviament per l'administració, després de la tramitació de l?expedient corresponent incoat a instància del titular del centre o d'ofici, amb la consegüent modificació del concert educatiu per tal d'adequar-lo a la variació produïda.  
Les sol·licituds s'hauran de presentar durant el mes de gener anterior al curs en què s'haja de fer la modificació del concert davant les direccions territorials de Cultura i Educació, adjuntent- hi la documentació acreditativa de la variació, que, juntament amb l?informe del director territorial corresponent s'haurà d'elevar a la Direcció General de Centres Docents, la qual formularà al conseller la proposta que hi pertoque. La resolució que en resulte serà publicada en el Diari Oficial de la Generalitat Valenciana i notificada a les persones interessades.  
Si la modificació del concert s'inicia d'ofici, serà preceptiva l'audiència prèvia a la persona interessada.  
En el document administratiu corresponent haurà de constar un annex que arreplegue la modificació del concert acordada.  
Vint-i-tres  
Quan la variació siga deguda a un canvi de la titularitat del centre o de les dades d'identificació d'aquest, prèviament autoritzat per l'administració, aquesta procedirà d'ofici a la modificació del concert.  
Aquesta modificació caldrà constatar-la en un annex del concert educatiu subscrit pel titular del centre i el director territorial de Cultura i Educació corresponent, que hi incloga la variació que s'haja acordat.  
Vint-i-quatre  
Els centres concertats quedaran subjectes al control de caràcter financer que les disposicions vigents atribuesquen a la Intervenció General de la Conselleria d'Economia i Hisenda de la Generalitat Valenciana i a la Inspecció Financera i Tributària del Ministeri d'Economia i Hisenda.  
DISPOSICIONS ADDICIONALS  
Primera  
La renovació, si escau, dels concerts per part dels centres de nivells no obligatoris s'haurà d'efectuar sempre mitjançant concerts singulars, d'acord amb allò establert en la disposició addicional tercera de la Llei Orgànica 8/1985, de 3 de juliol.  
Segona  
Els convenis subscrits entre les corporacions locals i la Conselleria de Cultura, Educació i Ciència, en execució del que estableix la disposició addicional segona de la Llei Orgànica 8/1985, de 3 de juliol, s'extingiran i renovaran tal com preveuen les clàusules d'aquests.  
Tercera  
La Direcció General de Centres Docents, després de l?informe previ del director territorial corresponent i a la vista de les dades descolarització, fixarà, si escau, per a cada localitat, la relació mitjana alumne/professor per unitat escolar a que es refereix l'article 16 del Reglament de Normes Bàsiques sobre Concerts Educatius.  
DISPOSICIONS TRANSITORIES  
Primera  
Als centres que imparteixen l'Educació Primària, se'ls reduiran les unitats corresponents a 7è. i 8è. d'Educació General Bàsica, quan s'inicie la implantació generalitzada de 1r. i 2n. d'Educació Secundària Obligatòria, sense perjudici que, si escau, se subscriga un concert per a impartir gratuïtament l'esmentat nivell educatiu.  
Segona  
Pel que fa als concerts educatius que se subscriguen amb centre de Formació Professional de primer grau, aquests seran modificats per la reducció de les unitats corresponents a 1r. i 2n. de l'esmentat nivell, quan s'inicie la implantació generalitzada dels cursos 3r. i 4t. respectivament de l'Educació Secundària Obligatòria, sense perjudici que se subscriga, si escau, un concert per a l'esmentat nivell educatiu.  
Tercera  
Quant a les anteriors seccions filials de BUP que hagen subscrit un concert en règim singular per al sosteniment parcial amb fons públics dels ensenyaments del Batxillerat Unificat Polivalent, i el Curs d'Orientació Universitària si escau, aquestes podran veure modificats els seus concerts educatius per reducció de les unitats corresponents als cursos 1r. i 2n. de BUP, quan s'inicie la implantació generalitzada dels cursos 3r. i 4t., respectivament, de l?Educació Secundària Obligatòria, sense perjudici que se subscriga, si escau, un concert per a l?esmentat nivell educatiu.  
Quarta  
Pel que fa als centres de Formació Professional de segon grau i els de Formació de Batxillerat que no disposen de la classificació d'homologats tindran el termini assenyalat per la disposició transitòria cinquena punt 5 del Reial Decret 1004/1991, de 14 de juny, per tal d'adequar-se als requisits mínims que s'estableixen en l?esmentat reial decret. Una vegada transcorregut l?esmentat termini sense que s'haja complert l'anterior exigència, en quedaran extingits els concerts educatius, tal com estableix la disposició transitòria esmentada.  
DISPOSICIO DEROGATORIA  
Queden derogades l?Ordre de 27 de desembre de 1.988, de la Conselleria de Cultura, Educació i Ciència, per la qual dicta instruccions sobre concerts educatius previstos en la Llei Orgànica 8/1985, de 3 de juliol, a. la Comunitat Valenciana, i l?Ordre de 3 de juny de 1989, de la Conselleria de Cultura, Educació i Ciència, per la qual regula l'aplicació del règim de concerts educatius als centres de nova creació.  
DISPOSICIONS FINALS  
Primera  
La Direcció General de Centres Docents podrà dictar les instruccions necessàries per a l?execució i desplegament de la present ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 29 de desembre de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEXOS  
Educació Especial  
Sol·licitud de concert educatiu, curs acadèmic 1993/94  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitat de concert sol·licitada  
( ) Subscripció del concert per primera vegada.  
( ) Renovació del concert per 4 anys.  
 Unitats  
 Unitats concertades  
Ensenyaments sol·licitades 92/93  
Educació Especial  
( ) Auditius  
( ) Autistes  
( ) Plurideficients  
( ) Psíquics  
( ) Motrius  
( ) FP Especial  
Observacions:  
 ...,...d...de 1993  
 El titular,  
 Sgt:  
Educació Primària/EGB  
Sol·licitud de concert educatiu, curs acadèmic 1993/94  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitat de concert sol·licitada  
( ) Subscripció del concert per primera vegada.  
( ) Renovació del concert per 4 anys.  
( ) Renovació per 1 any del concert.  
( ) Extinció progressiva d'ensenyaments  
 Unitats  
 Unitats concertades  
Ensenyaments sol·licitades 92/93  
Educació Primària/EGB  
( ) Educació Primària/EGB  
( ) Integració  
Observacions:  
 ...,...d...de 1993  
 El titular,  
 Sgt:  
Formació Professional de primer grau.  
Sol·licitud de concert educatiu, curs acadèmic 1993/94  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitat de concert sol·licitada  
( ) Subscripció del concert per primera vegada.  
( ) Renovació del concert per 4 anys.  
( ) Renovació per 1 any del concert.  
 Unitats  
 Unitats concertades  
Ensenyaments sol·licitades 92/93  
Formació Professional de primer grau  
Branca  
Professió  
Professió  
Branca  
Professió  
Professió  
Branca  
Professió  
Professió  
Observacions:  
 ...,...d...de 1993  
 El titular,  
 Sgt:  
Formació Professional de segon grau  
Sol·licitud de concert educatiu, curs acadèmic 1993/94  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitat de concert sol·licitada  
( ) Renovació del concert per 4 anys.  
 Unitats  
 Unitats concertades  
Ensenyaments sol·licitades 92/93  
Formació Professional de segon grau  
Curs d?ensenyaments complementàries  
Branca  
Especialitat  
Especialitat  
Branca  
Especialitat  
Especialitat  
Branca  
Especialitat  
Especialitat  
Observacions:  
 ...,...d...de 1993  
 El titular,  
 Sgt:  
BUP-COU  
Sol·licitud de concert educatiu, curs acadèmic 1993/94  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitat de concert sol·licitada  
( ) Renovació del concert per 4 anys.  
 Unitats  
 Unitats concertades  
Ensenyaments sol·licitades 92/93  
Educació Especial  
BUP  
COU  
Observacions:  
 ...,...d...de 1993  
 El titular,  
 Sgt:  
Educació Infantil/Pre-escolar  
Sol·licitud de concert educatiu, curs acadèmic 1993/94  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitat de concert sol·licitada  
( ) Renovació del concert per 4 anys.  
( ) Renovació per 1 any del concert.  
 Unitats  
 Unitats concertades  
Ensenyaments sol·licitades 92/93  
Educació Infantil/Pre-escolar  
Observacions:  
 ...,...d...de 1993  
 El titular,  
 Sgt:


Còpia Permalink ELI